CELEX: 62010TA0418
Language: et
Date: 2015-07-15 00:00:00
Title: Kohtuasi T-418/10: Üldkohtu 15. juuli 2015. aasta otsus – voestalpine ja voestalpine Wire Rod Austria versus komisjon (Konkurents — Keelatud kokkulepped — Euroopa pingestusteraseturg — Hindade kindlaksmääramine, turu jagamine ja tundliku äriteabe vahetamine — Üks, mitmeosaline ja vältav rikkumine — Agendileping — Agendi rikkumise käsundiandjale süükspandavus — Käsundiandja teadmatus agendi rikkumisest — Osalemine rikkumise ühes osateos ja teadmine tervikplaanist — 2006. aasta suunised trahvide arvutamise meetodi kohta — Proportsionaalsus — Karistuste ja sanktsioonide individuaalsuse põhimõte — Täielik pädevus)

14.9.2015   
            
            
               ET
            
            
               Euroopa Liidu Teataja
            
            
               C 302/37
            
         Üldkohtu 15. juuli 2015. aasta otsus – voestalpine ja voestalpine Wire Rod Austria versus komisjon
   (Kohtuasi T-418/10) (1)
   
   ((Konkurents - Keelatud kokkulepped - Euroopa pingestusteraseturg - Hindade kindlaksmääramine, turu jagamine ja tundliku äriteabe vahetamine - Üks, mitmeosaline ja vältav rikkumine - Agendileping - Agendi rikkumise käsundiandjale süükspandavus - Käsundiandja teadmatus agendi rikkumisest - Osalemine rikkumise ühes osateos ja teadmine tervikplaanist - 2006. aasta suunised trahvide arvutamise meetodi kohta - Proportsionaalsus - Karistuste ja sanktsioonide individuaalsuse põhimõte - Täielik pädevus))
   (2015/C 302/47)
   Kohtumenetluse keel: saksa
   
      Pooled
   
   
      Hagejad: voestalpine AG (Linz, Autstria) ja voestalpine Wire Rod Austria GmbH, varem voestalpine Austria Draht GmbH (Sankt Peter-Freienstein, Austria) (esindajad: advokaadid A. Ablasser-Neuhuber, G. Fussenegger, U. Denzel, ja M. Mayer)
   
      Kostja: Euroopa Komisjon (esindajad: R. Sauer, V. Bottka ja C. Hödlmayr, keda abistas advokaat R. Van der Hout)
   
      Ese
   
   Nõue tühistada ja muuta komisjoni 30. juuni 2010. aasta otsus K(2010) 4387 (lõplik) ELTL artikli 101 ja EMP lepingu artikli 53 kohase menetluse kohta (juhtum COMP/38.344 – Pingestusteras), muudetud komisjoni 30. septembri 2010. aasta otsusega K(2010) 6676 (lõplik) ja komisjoni 4. aprilli 2011. aasta otsusega K(2011) 2269 (lõplik).
   
      Resolutsioon
   
   
               1.
            
            
               Tühistada komisjoni 30. juuni 2010. aasta otsuse K(2010) 4387 (lõplik) ELTL artikli 101 ja EMP lepingu artikli 53 kohase menetluse kohta (juhtum COMP/38.344 – Pingestusteras), muudetud komisjoni 30. septembri 2010. aasta otsusega K(2010) 6676 (lõplik) ja komisjoni 4. aprilli 2011. aasta otsusega K(2011) 2269 (lõplik), artikli 2 punkt 5.
            
         
               2.
            
            
               Vähendada voestalpine AG-le ja voestalpine Wire Rod Austria GmbH-le solidaarselt määratud trahvi 22 miljonilt eurolt 7,5 miljoni euroni.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta Euroopa Komisjoni kohtukulud tema enda kanda ja mõista temalt välja kaks kolmandikku voestalpine ja voestalpine Wire Rod Austria kohtukuludest.
            
         
               5.
            
            
               Jätta kaks kolmandikku voestalpine ja voestalpine Wire Rod Austria kohtukuludest nende endi kanda.
            
         
      (1)  ELT C 301, 6.11.2010.